
A V I Z

asupra Proiectului de Lege privind înfiinţarea 
Institutului de Studii Avansate pentru Cultura şi Civilizaţia Levantului
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu  proiectul de Lege privind înfiinţarea Institutului de Studii Avansate  pentru Cultura şi Civilizaţia Levantului, trimis cu adresa nr. PL-x 375 din 26 septembrie 2016, înregistrat sub nr.4c-11/1012 din 27 septembrie 2016.
Senatul, în calitate de primă Cameră sesizată, a adoptat iniţiativa legislativă în şedinţa din 19 septembrie 2016.
Potrivit dispoziţiilor art.75 din Constituţia României, republicată, şi ale art.92 alin. (9) pct.1  din Regulamentul Camerei Deputaţilor, republicat, Camera Deputaţilor este Cameră decizională. 

În temeiul prevederilor art.61 din Regulamentul Camerei Deputaţilor, republicat,   Comisia  a  dezbătut  proiectul  de  lege  menţionat  mai  sus,  în şedinţa din 3 octombrie 2016.
Membrii Comisiei au examinat iniţiativa legislativă supusă avizării, expunerea de motive, punctul de vedere negativ al Guvernului şi avizul favorabil al Consiliului Legislativ.
În urma dezbaterilor s-a hotărât, cu unanimitate de voturi, avizarea favorabilă a proiectului de lege.

Iniţiativa legislativă  face parte din categoria legilor ordinare.

